અમેરિકામાં શનિવારે લાખો સરકારી કર્મચારીઓને રોજિંદા કામ પર આવવાની ના પાડવામાં આવી છે

અમેરિકાના સેનેટમાં સત્તા અને વિરોધ પક્ષ વચ્ચે ગેરકાયદેસર ઘૂસણખોરી કરી રહેલા ઇમિગ્રન્ટ્સ મુદ્દે મામલો ગરમી પકડી ગયો હતો. 

જેના કારણે સરકારી ખર્ચનું બિલ પસાર થઈ શક્યું ન હતું અને આ પરિસ્થતિ ઊભી થઈ છે.

સરકારી ખર્ચાનું બિલ અમેરિકન સંસદમાં પસાર ન થતા સરકારી કામકાજ મહદંશે ઠપ થઈ ગઈ હોવાના અહેવાલ છે. 

સરકારી કામકાજ પર લાગેલી પાબંદી જલ્દી ખતમ થવાના અણસાર એટલે નથી દેખાઈ રહ્યા, કારણ કે રિપબ્લિકન અને ડેમોક્રેટ સાંસદો તેમના એકબીજા પ્રત્યેના વિરોધાભાસી વલણ પર અડગ છે.

તમને આ પણ વાંચવું ગમશે

ઘણા સરકારી વિભાગો બંધ

શટડાઉન બાદ કામ પર ન આવનારા સરકારી કર્મચારીઓની સંખ્યા કુલ સરકારી કર્મચારીઓના 40 ટકા જેટલો આંકડો છે

અમેરિકામાં કામ બંધ અથવા શટડાઉન બાદની પરિસ્થિતિ એ છે કે અંદાજે સાત લાખ કર્મચારીઓ હાલ નોકરી પર ન આવવા કહેવામાં આવ્યું છે.

કામ પર ન આવનારા સરકારી કર્મચારીઓની સંખ્યા કુલ સરકારી કર્મચારીઓના 40 ટકા જેટલો આંકડો છે.

સરકારી કચેરીઓમાં કાર્ય બંધ થવાથી ઘણા સરકારી વિભાગો બંધ કરી દેવામાં આવ્યા છે. 

જેમાં પાસપોર્ટ ઑફિ... બીજા 4000 અક્ષરો માટે લેખ ચાલુ રાખો:
સ, સેન્ટર ફૉર ડિસીઝ કન્ટ્રોલ અથવા આરોગ્ય વિભાગ મોટાભાગની સેવાઓ અને આવકવેરા વિભાગનો પણ સમાવેશ થાય છે. 

લશ્કર સાથે સંકળાયેલા સિવિલિયન કર્મચારીઓને પણ કામ પર ન આવવા માટે કહેવામાં આવ્યું છે.

શટડાઉન દરમ્યાન કઈ સેવાઓ કાર્યરાત રહેશે 

મહત્વની સેવાઓ પર આવતા કર્મચારીઓને પગાર પછી જ મળશે જ્યારે શટડાઉનની જાહેરાત સમાપ્ત કરવામાં આવશે

ટપાલ સેવાઓ ચાલુ રાખશે અને અદાલતો થોડા સમય સુધી ખુલી રહેશે. 

અદાલતોમાં પણ એવી શક્યતા જોવાય રહી છે કે કેટલાક કર્મચારીઓને હાલમાં કામ પર ન આવવા માટે કહેવામાં આવશે.

દેશભરમાં 400 થી વધુ રાષ્ટ્રીય પાર્ક ખુલ્લા તો રહેશે, પરંતુ ત્યાં સફાઈ કર્મચારીઓ નહિ આવે.

રાષ્ટ્રીય સલામતી અને મહત્ત્વની સેવાઓ સાથે જોડાયેલા તમામ વિભાગોમાં કાર્યરત રહેશે. 

તમને આ પણ વાંચવું ગમશે

ઉપરોક્ત સેવાઓમાં સૈન્ય અને સીમા સુરક્ષા બળ, પોલીસ અને અગ્નિશમન સેવાઓ, એરપોર્ટ પર સલામતી કર્મીઓ અને એર ટ્રાફિક કન્ટ્રોલ સાથે જોડાયેલા કર્મચારીઓનો સમાવેશ થાય છે.

સમગ્ર દેશમાં સરકારી તબીબી સેવાઓ પણ ચાલુ રહેશે.મહત્ત્વની સેવાઓ પર આવતા કર્મચારીઓને શટડાઉન સમાપ્ત થશે ત્યાર પછી જ પગાર મળશે.

અમેરિકન સેનેટમાં ખેંચતાણ યથાવત

રાષ્ટ્રપતિ ટ્રમ્પએ આ શટડાઉન માટે વિરોધમાં બેઠેલા ડેમોક્રેટિક પક્ષને જવાબદાર ઠેરવ્યો છે

શુક્રવારની મધ્યરાત્રિની સમય-મર્યાદામાં યુ.એસ. સેનેટમાં સત્તાધીશ રિપબ્લિકન પાર્ટી અને વિરોધ પક્ષ ડેમોક્રેટિક પાર્ટી વચ્ચે ઊભી થયેલી મડાગાંઠનો કોઈ ઉકેલ આવ્યો ન હતો. 

અમેરિકામાં ગેરકાયદેસર ઘૂસણખોરી કરી રહેલા વિદેશી પ્રવાસીઓ અને નાગરિકો મુદ્દે કોઈ સંમતિ સાધી શકાઈ ન હોવાને કારણે સરકારી ખર્ચાઓ સંબંધિત બિલને મંજૂરી મળી ન હતી.

રાષ્ટ્રપતિ ટ્રમ્પે આ શટડાઉન માટે વિપક્ષ બેઠેલા ડેમોક્રેટિક પક્ષને જવાબદાર ઠેરવ્યો છે.

વાઇટ હાઉસના કહેવા પ્રમાણે, "તે લોકો (ડેમોક્રેટિક પક્ષ) અનિધકૃત માંગણીઓ દ્વારા દેશના નાગરિકો માટે મુશ્કેલીઓ ઊભી કરી રહ્યા છે."

ડેમોક્રેટિક પાર્ટીના સેનેટરોની માગણી છે કે બાળપણમાં માતા-પિતા સાથે અમેરિકા આવેલા આઠ લાખ લોકોને અહીં રહેવા અને કામ કરવા માટે અપાયેલી છૂટ ચાલુ રાખવી જોઈએ. 

ઉપરોક્ત માંગણી સંબંધી જોગવાઈઓને પણ આ કાયદામાં સમાવિષ્ટ કરવી જોઈએ, તેવો સૂર વિરોધ પક્ષ ઉચ્ચારી રહ્યો છે.

ગત વર્ષે સપ્ટેમ્બરમાં ટ્રમ્પે અજાણ્યા અને અપ્રવાસી લોકોને છૂટ આપતી જોગવાઈ સમાપ્ત કરી હતી. 

તેમણે જણાવ્યું હતું કે આ કાર્યક્રમનો વિકલ્પ શોધવા માટે કોંગ્રેસ...